Videoblogerlar Koka-kola bilan to‘ldirilgan basseynga 1400 dollarlik dronni cho‘ktirdi (video)

24-iyun kuni YouTube’dagi TechRax kanaliga yangi rolik joylandi, unda Koka-kola bilan to‘ldirilgan basseyn qanday ko‘rinishga ega bo‘lishini namoyish etishdi va hech qanday sabablarsiz unga 1400 dollarlik uchuvchisiz uchar qurilmani g‘arq qilishdi, deb yozadi TJournal.

 Skrinshot: YouTube
Rolik mualliflari 5600 litrlik suv havzasi aynan gazli ichimlik bilan to‘ldirilganini isbotlash uchun unga Mentos konfetlarini tashladi, ular o‘ziga xos burqirashni keltirib chiqardi.
Ikki kecha-kunduz ichida g‘ayrioddiy video 7 million martadan ko‘proq tomosha qilindi.

YouTube’dagi ushbu kanal egalari internet foydalanuvchilarini o‘z isrofgarchiliklari bilan birinchi marta hayron qoldirishi emas. Bungacha ular iPhone 6 smartfonini koka-kolada va oddiy suvda ham qaynatib ko‘rgan, shuningdek, Samsung Galaxy S flagmanlarining oltita avlodini drop-test yordamida sinab ko‘rgan edi.